HR
17.4.2023.
Službeni list Europske unije
L 102/61
AKTI KOJE DONOSE TIJELA USTANOVLJENA MEĐUNARODNIM SPORAZUMIMA ODLUKA br.
1/2023 ZAJEDNIČKOG ODBORA OSNOVANOG SPORAZUMOM O POVLAČENJU UJEDINJENE KRALJEVINE VELIKE BRITANIJE I SJEVERNE IRSKE IZ EUROPSKE UNIJE I EUROPSKE ZAJEDNICE ZA ATOMSKU ENERGIJU od 24. ožujka 2023.
o utvrđivanju aranžmana povezanih s Windsorskim okvirom [2023/819]
ZAJEDNIČKI ODBOR,
uzimajući u obzir Sporazum o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (1) („Sporazum o povlačenju”), a osobito njegov članak 164. stavak 5. točku (d), članak 5. stavak 2.
Protokola o Irskoj/Sjevernoj Irskoj („Protokol”) te članak 164. stavak 5. točku (c) Sporazuma o povlačenju i članak 8. peti stavak Protokola,
budući da:
(1)
Na temelju članka 166. stavka 2.
Sporazuma o povlačenju odluke Zajedničkog odbora osnovanog člankom 164. stavkom 1. tog sporazuma („Zajednički odbor”) obvezujuće su za Uniju i Ujedinjenu Kraljevinu.
Unija i Ujedinjena Kraljevina dužne su provoditi takve odluke, koje imaju isti pravni učinak kao Sporazum o povlačenju.
(2)
Na temelju članka 182.
Sporazuma o povlačenju Protokol je sastavni dio tog sporazuma.
(3)
Člankom 164. stavkom 5. točkom (d) Sporazuma o povlačenju Zajednički odbor ovlašćuje se donositi odluke o izmjeni Sporazuma o povlačenju pod uvjetom da su te izmjene potrebne za ispravljanje pogrešaka, uklanjanje propusta ili drugih nedostataka ili rješavanje situacija koje se nisu mogle predvidjeti u trenutku potpisivanja Sporazuma te pod uvjetom da se tim odlukama ne mijenjaju ključni elementi tog sporazuma.
(4)
Unija i Ujedinjena Kraljevina dale su u okviru Zajedničkog odbora zajedničku izjavu o tome da će kad god je to relevantno u njihovim odnosima na temelju Sporazuma o povlačenju, u skladu sa zahtjevima pravne sigurnosti, izmijenjeni Protokol nazivati „Windsorski okvir” te da ga tako mogu nazivati u svojem domaćem zakonodavstvu.
(5)
Unija i Ujedinjena Kraljevina podsjećaju na uzajamnu predanost tome da se zaštite svi dijelovi Sporazuma na Veliki petak ili Sporazuma iz Belfasta od 10. travnja 1998. između Vlade Ujedinjene Kraljevine, Vlade Irske i ostalih sudionika u višestranim pregovorima („Sporazum iz 1998.”), koji je priložen britansko-irskom sporazumu od istoga datuma („Britansko-irski sporazum”), uključujući naknadne sporazume i aranžmane o njegovoj provedbi.
(6)
Uzimajući u obzir posebne okolnosti u Sjevernoj Irskoj, olakšice iz članka 6. stavka 2.
Protokola trebale bi uključivati posebne aranžmane za kretanje robe na unutarnjem tržištu Ujedinjene Kraljevine, usklađene s položajem Sjeverne Irske kao dijela carinskog područja Ujedinjene Kraljevine u skladu s tim protokolom, ako je ta roba namijenjena krajnjoj potrošnji ili krajnjoj uporabi u Sjevernoj Irskoj i ako su uspostavljene potrebne mjere za zaštitu cjelovitosti Unijina unutarnjeg tržišta i carinske unije.
(1) SL L 29, 31.1.2020., str.
7.